CELEX: 32009R0329
Language: sk
Date: 2009-04-22 00:00:00
Title: Nariadenie Komisie (ES) č. 329/2009 z  22. apríla 2009 , ktorým sa mení a dopĺňa nariadenie Rady (ES) č. 1165/98 o krátkodobej štatistike, pokiaľ ide o aktualizáciu zoznamu ukazovateľov, periodicitu tvorby štatistiky a úroveň členenia a agregovania, ktorá sa má uplatňovať na ukazovatele (Text s významom pre EHP)

23.4.2009   
            
            
               SK
            
            
               Úradný vestník Európskej únie
            
            
               L 103/3
            
         
      NARIADENIE KOMISIE (ES) č. 329/2009
   z 22. apríla 2009,
   ktorým sa mení a dopĺňa nariadenie Rady (ES) č. 1165/98 o krátkodobej štatistike, pokiaľ ide o aktualizáciu zoznamu ukazovateľov, periodicitu tvorby štatistiky a úroveň členenia a agregovania, ktorá sa má uplatňovať na ukazovatele
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1165/98 z 19. mája 1998 o krátkodobej štatistike (1), a najmä na jeho článok 17 písm. b), d) a e),
   keďže:
   
               (1)
            
            
               Nariadením (ES) č. 1165/98 sa stanovil spoločný rámec pre tvorbu krátkodobej štatistiky Spoločenstva o hospodárskom cykle. Rozsah tejto štatistiky bol upravený nariadením Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 (2).
            
         
               (2)
            
            
               V nariadení Komisie (ES) č. 1503/2006 z 28. septembra 2006, ktorým sa vykonáva, mení a dopĺňa nariadenie Rady (ES) č. 1165/98 o krátkodobej štatistike, pokiaľ ide o definície ukazovateľov, zoznam ukazovateľov a periodicitu spracovania údajov (3), sa stanovili vymedzenia ukazovateľov.
            
         
               (3)
            
            
               Nariadením Európskeho parlamentu a Rady (ES) č. 1158/2005 zo 6. júla 2005, ktorým sa mení a dopĺňa nariadenie Rady (ES) č. 1165/98 (4), sa zaviedli štúdie realizovateľnosti týkajúce sa odpracovaných hodín a hrubých miezd a platov v maloobchode a v ostatných službách.
            
         
               (4)
            
            
               Na účely menovej politiky Spoločenstva by sa mala krátkodobá podniková štatistika ďalej rozpracovať, najmä v oblasti služieb. Je preto potrebné aktualizovať nariadenie (ES) č. 1165/98 v oblastiach osobitného významu pre analýzu hospodárskeho cyklu.
            
         
               (5)
            
            
               Nariadenie (ES) č. 1165/98 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia ustanovené v tomto nariadení sú v súlade so stanoviskom Výboru pre štatistické programy zriadeného rozhodnutím Rady 89/382/EHS, Euratom (5),
            
         PRIJALA TOTO NARIADENIE:
   Jediný článok
   Prílohy C a D k nariadeniu (ES) č. 1165/98 sa menia a dopĺňajú tak, ako je to uvedené v prílohe k tomuto nariadeniu.
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. apríla 2009
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 162, 5.6.1998, s. 1.
   
      (2)  Ú. v. EÚ L 393, 30.12.2006, s. 1.
   
      (3)  Ú. v. EÚ L 281, 12.10.2006, s. 15.
   
      (4)  Ú. v. EÚ L 191, 22.7.2005, s. 1.
   
      (5)  Ú. v. ES L 181, 28.6.1989, s. 47.
   
      PRÍLOHA
      
                  1.
               
               
                  Príloha C k nariadeniu (ES) č. 1165/98 sa mení a dopĺňa takto:
                  
                              a)
                           
                           
                              v písmene c) (Zoznam ukazovateľov) sa do tabuľky v odseku 1 vkladajú tieto ukazovatele:
                              
                                          „220
                                       
                                       
                                          Odpracované hodiny
                                       
                                    
                                          230
                                       
                                       
                                          Hrubé mzdy a platy“
                                       
                                    
                        
                              b)
                           
                           
                              v písmene d) (Forma) sa odsek 2 nahrádza týmto:
                              
                                          „2.
                                       
                                       
                                          Ukazovateľ tržby za vlastné výkony a tovar (č. 120), ukazovateľ objem predaja (č. 123) a ukazovateľ odpracované hodiny (č. 220) sa majú takisto zasielať vo forme očistenej od vplyvu počtu pracovných dní. Ukazovateľ odpracované hodiny (č. 220) vo forme očistenej od vplyvu počtu pracovných dní sa musí zasielať najneskôr od 31. marca 2015. Ak aj iné ukazovatele podliehajú vplyvu počtu pracovných dní, členské štáty môžu tieto ukazovatele takisto zasielať vo forme očistenej od vplyvu počtu pracovných dní. Zoznam ukazovateľov, ktoré sa majú zasielať vo forme očistenej od vplyvu počtu pracovných dní, sa môže zmeniť a doplniť v súlade s postupom ustanoveným v článku 18.“
                                       
                                    
                        
                              c)
                           
                           
                              v písmene e) (Referenčné obdobie) sa do tabuľky vkladajú tieto ukazovatele:
                              
                                          „220
                                       
                                       
                                          Štvrťrok
                                       
                                    
                                          230
                                       
                                       
                                          Štvrťrok“
                                       
                                    
                        
                              d)
                           
                           
                              v písmene f) (Úroveň podrobnosti) sa odsek 1 nahrádza týmto:
                              
                                          „1.
                                       
                                       
                                          Ukazovateľ tržby (č. 120) a ukazovateľ deflátor predaja/objem predaja (č. 330/123) sa majú zasielať podľa úrovní podrobnosti vymedzených v ods. 2 a 3. Ukazovateľ počet zamestnaných osôb (č. 210) sa má zasielať podľa úrovní podrobnosti vymedzených v ods. 4 Ukazovateľ odpracované hodiny (č. 220) a ukazovateľ hrubé mzdy a platy (č. 230) sa majú zasielať podľa divízie 47 NACE Rev 2.“
                                       
                                    
                        
                              e)
                           
                           
                              v písmene g) (Termíny predkladania údajov) sa odsek 3 nahrádza týmto:
                              
                                          „3.
                                       
                                       
                                          Ukazovateľ počet zamestnaných osôb (č. 210) sa zasiela do dvoch mesiacov od skončenia referenčného obdobia. Pre tie členské štáty, ktorých tržby v divízii 47 NACE Rev. 2 v danom bázickom roku predstavujú menej než 3 % hodnoty celého Európskeho spoločenstva, sa môže termín predĺžiť najviac o 15 dní. Ukazovateľ odpracované hodiny (č. 220) a ukazovateľ hrubé mzdy a platy (č. 230) sa zasielajú do troch mesiacov od skončenia referenčného obdobia.“
                                       
                                    
                        
                              f)
                           
                           
                              v písmene i) (Prvé referenčné obdobie) sa dopĺňa tento pododsek:
                              „Prvým referenčným obdobím pre ukazovateľ odpracované hodiny (č. 220) a pre ukazovateľ hrubé mzdy a platy (č. 230) je najneskôr prvý štvrťrok 2010 s účinnosťou od roku 2013, v ktorom sa zavádza bázický rok 2010.“
                           
                        
            
                  2.
               
               
                  Príloha D k nariadeniu (ES) č. 1165/98 sa mení a dopĺňa takto:
                  
                              a)
                           
                           
                              v písmene c) (Zoznam ukazovateľov) sa do tabuľky v odseku 1 vkladajú tieto ukazovatele:
                              
                                          „220
                                       
                                       
                                          Odpracované hodiny
                                       
                                    
                                          230
                                       
                                       
                                          Hrubé mzdy a platy“
                                       
                                    
                        
                              b)
                           
                           
                              v písmene d) (Forma) sa do odseku 2 dopĺňa tento pododsek:
                              „Ukazovateľ odpracované hodiny (č. 220) vo forme očistenej od vplyvu počtu pracovných dní sa má zasielať najneskôr od 31. marca 2015.“
                           
                        
                              c)
                           
                           
                              v písmene f) (Úroveň podrobnosti) sa do odseku 2 dopĺňa tento pododsek:
                              „Ukazovateľ odpracované hodiny (č. 220) a ukazovateľ hrubé mzdy a platy (č. 230) sa majú zasielať podľa nasledujúcich zoskupení NACE Rev 2:
                              
                                          —
                                       
                                       
                                          divízie 45 a 46,
                                       
                                    
                                          —
                                       
                                       
                                          sekcie H, I a J,
                                       
                                    
                                          —
                                       
                                       
                                          súhrn (69, 70.2, 71, 73 a 74),
                                       
                                    
                                          —
                                       
                                       
                                          súhrn (78, 79, 80, 81.2 a 82).“
                                       
                                    
                        
                              d)
                           
                           
                              v písmene g) (Termíny predkladania údajov) sa do tabuľky vkladajú tieto ukazovatele:
                              
                                          „220
                                       
                                       
                                          3 mesiace
                                       
                                    
                                          230
                                       
                                       
                                          3 mesiace“
                                       
                                    
                        
                              e)
                           
                           
                              v písmene i) (Prvé referenčné obdobie) sa dopĺňa tento pododsek:
                              „Prvým referenčným obdobím pre ukazovateľ odpracované hodiny (č. 220) a pre ukazovateľ hrubé mzdy a platy (č. 230) je najneskôr prvý štvrťrok 2010 s účinnosťou od roku 2013, v ktorom sa zavádza bázický rok 2010.“